钦定古今图书集成/明伦汇编/闺媛典/第274卷 > 皇清七 > 李狄门妻黄氏
## 钦定古今图书集成/明伦汇编/闺媛典/第274卷 > 皇清七 > 李狄门妻黄氏

按《峄县志》：“黄氏，举人李狄门妻。佐夫事姑，极尽孝养。狄门因痛亲早亡，子应心甫周，氏忍死抚之，以礼法自守。子幼多疾，每病辄抱以泣，祷于夫灵，往往获愈。蔬素矢之，终身为子祈年，延宗祀，辛苦勤劬，经营夫葬事皆称礼，教子爱不废劳。应心既廪学宫，凡有过举，必令跪父主前，流涕责之。冰操四十馀年，年七十” 卒。